UNAMIR

UNAMIR er en forkortelse for United Nations Assistance Mission for Rwanda og betegner den fredsbevarende FN-styrken som var i Rwanda fra oktober 1993 og mars 1996, og under massakrene som pågikk fra april til juli 1994. 

Den bestod av 2500 belgiske, kanadiske og afrikanske FN-soldater, ledet av kanadieren general Roméo Dallaire. UNAMIRs oppgave var i første omgang å sikre at Arusha-avtalen ble holdt av begge parter, deretter å være en støtte for fredsprosessen mellom regjeringen i Rwanda, dominert av hutuer, og opprørsstyrken Front patriotique rwandais (RPF), eller «Rwandas Patriotiske Front», dominert av tutsier.

UNAMIR fikk oppmerksomhet for sin rolle, eller mangelen på en slik, på grunn av begrensningene i styrkens mandat og for dens manglende evne til å forhindre folkemordet i Rwanda og utbruddet av krigshandlingene. Oppdraget er således betegnet som en stor fiasko.«Rwanda/UN: Acknowledging Failure», AfricaFocus Bulletin (satt sammen av flere enkeltstående rapporter), 31. mars 2004

 Referanser 

Eksterne lenker
 UNAMIR, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Rwanda